**Megjelenik a Képek könyve gyűjtemény**

A kötet a mai Románia területéről gyűjtött,

a 19. század végéről és 20. század elejéről származó metszeteket, kőnyomatokat és fotókat tartalmazz

**A Képek könyve egy 400 illusztrációból álló, a mai Románia területéről gyűjtött metszeteket, kőnyomatokat és fotókat magában foglaló képgyűjtemény. A különböző korabeli épületekről, viseletekről, településekről, élethelyzetekről készült rajzok és lenyomatok olyan információkat hordoznak, amelyek kikoptak a modern mindennapok tudáskészletéből, és amelyek betekintést engednek a 19. század végi, 20. század eleji emberek életébe, hétköznapjaiba.**

A Képek könyvében összegyűjtött fotók már látványukban is különlegesek, de természetesen az információs értékük egyenként is jelentős. Az 1853–1945 közötti magyar nyelvű budapesti sajtóból és néprajzi szakkiadványból összegyűjtött képeket a szerkesztés során témájuk szerint rendezték, így jöttek létre a könyv fejezetei, például tájak, települések, templomok vagy éppen fürdők, foglalkozások témakörökben. Minden fejezet egy-egy történetet mesél el, melyet minden olvasó vagy szemlélő önállóan értelmezhet.

A gyűjtés legfontosabb bázisa a kolozsvári Akadémiai könyvtár volt, de a Lucian Blaga Egyetemi könyvtár, a Román Akadémia Folklórachívumának könyvtára, és a szerkesztő, Zakariás Erzsébet saját könyvtára is az anyaggyűjtés forrásául

A 2660 kép nyomtatásban való megjelentetése szinte kivitelezhetetlen terjedelmű, többkötetes albumot jelentett volna, ezért a gyűjteményből mintegy 400 kép került nyomtatva az olvasók elé, a teljes képmennyiség pedig az albumhoz tartozó internetes felületen tekinthető meg.

A könyv bemutatójára 2020. február 6-án, 16.00 órakor kerül sor a Hagyományok Házában.

Cím: 1011 Budapest, Corvin tér 8.

Kapcsolat:

Adonyi Adrienn 0630/4875131

Gajó Dorottya 0630/1655716